EE ไตรมาส 1 พลิกขาดทุน 16 ลบ. หลังรายได้ขายลด-ส่วนแบ่งกำไรหด
EE ไตรมาส 1 พลิกขาดทุน 16 ลบ. หลังรายได้ขายลด เนื่องจากขายหุ้นของบริษัทย่อย เพราะเปลี่ยนแผนธุรกิจ ส่วนแบ่งกำไรหด และค่าใช้จ่ายเพิ่ม
EE ไตรมาส 1 พลิกขาดทุน 16 ลบ. หลังรายได้ขายลด เนื่องจากขายหุ้นของบริษัทย่อย เพราะเปลี่ยนแผนธุรกิจ ส่วนแบ่งกำไรหด และค่าใช้จ่ายเพิ่ม
13 พ.ค. 2565

บริษัท อีเทอเนิล เอนเนอยี จำกัด (มหาชน) หรือ EE รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีรายได้จากการขาย ลดลงจำนวน 0.85 ล้านบาท คิดเป็นร้อยละ 100 เนื่องจากบริษัทฯ ได้มีการขายหุ้นของบริษัทย่อย เพราะเปลี่ยนแผนธุรกิจและได้ซื้อบริษัทใหม่มาแทนซึ่งปัจจุบันอยู่ระหว่างดำเนินการปลูกกัญชงจึงส่งผลให้ไตรมาส 1/2565 ยังไม่มีรายได้จากการขาย
ส่วนแบ่งกำไรจากเงินลงทุนในบริษัทร่วม ลดลงจำนวน 22.88 ล้านบาท คิดเป็นร้อยละ 100 เนื่องจากบริษัทฯ ได้มีการ ขายหุ้นของบริษัท เอสเอสยูที จำกัด โดยดำเนินการโอนหุ้นดังกล่าวรวมถึงรับชำระราคาเสร็จสมบูรณ์ เมื่อวันที่ 23 กันยายน 2564 ด้วยเหตุผลดังกล่าวจึงส่งผลให้ส่วนแบ่งกำไรจากเงินลงทุนในบริษัทร่วมลดลงทั้งจำนวน
อีกทั้งค่าใช้จ่ายในการบริหาร เพิ่มขึ้นจำนวน 5.52 ล้านบาท คิดเป็นร้อยละ 58.11 ซึ่งส่วนใหญ่เกิดจากค่าใช้จ่ายในการ บริหารของบริษัท เพิ่มขึ้นจำนวน 6.26 ล้านบาท ซึ่งส่วนใหญ่เป็นค่าใช้จ่ายในการจ้างที่ปรึกษาทางการเงินมาดูแลด้าน การลงทุนธุรกิจใหม่ของบริษัทย่อย และค่าใช้จ่ายในการไม่ขอคืนภาษีเนื่องจากการเปลี่ยนแปลงธุรกิจและไม่สามารถขอคืนได้ จำนวน 5.07 ล้านบาท